ขอสอบถามค่ะ หลังจากคลอดลูกคนแรก เวลามีเพศสัมพันธ์จะใช้ถุงยางอนามัย โดยไม่ได้คุมกำเนิดวิธีอื่น ประจำเดือนก็มาปกติ แต่ก็กลัวหลุดจึงตัดสินใจไปฉีดยาคุมแบบ 1 เดือน (บอกว่าเป็นฮอร์โมนรวม) เข็มแรก เมื่อวันที่ 29 มี.ค (เป็นประจำเดือนวันที่ 5 พอดี) แล้ววันที่ 15 เม.ย มีเลือดออกกระปิดกระปอย (ปริมาณที่ออกมาเหมือนประจำเดือนช่วงวันที่ 5-6) ซึ่งรอบเดือนปกติน่าจะมาช่วง 20 - 25 เม.ย แบบนี้ผิดปกติหรือไม่คะ และหลังจากฉีดยาคุมได้มีเพศสัมพันธ์กับสามีและหลั่งใน วันที่ 11 เม.ย จะมีโอกาสท้องได้มั้ยคะ
สวัสดีค่ะ การฉีดยาคุมกำเนิดชนิดฮอร์โมนรวม มักทำให้ประจำเดือนมาเป้นปกติสม่ำเสมอทุกเดือน ส่วนผลข้างเคียงที่อาจพบได้ เช่น ปวดหัว เจ็บหน้าอก คัดเต้านม น้ำหนักเพิ่ม เป็นฝ้า เป็นต้น สำหรับอาการเลือดออกกะปริดกะปรอยมักไม่ค่อยพบ แต่ก็สามารถเกิดขึ้นได้ค่ะ หรืออีกกรณีหนึ่งคือการฉีดยาไม่ถูกต้อง โดยหากไม่ได้ฉีดเข้าชั้นกล้ามเนื้อ หรือได้ไปนวดคลึงบริเวณที่ฉีดยา ก็อาจทำให้ยาหมดฤทธิ์เร็วกว่ากำหนดได้ และทำให้มีประจำเดือนมาหากได้ฉีดยาไม่เกินวันที่ 5 นับตั้งแต่วันแรกที่ประจำเดือนมา ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ทันที อย่างไรก็ตามยาฉีดไม่สามารถป้องกันการตั้งครรภ์ได้ 100% โอกาสที่จะตั้งครรภ์นั้นจึงมีได้ แต่ก็น้อยมากค่ะหากเพิ่งฉีดเป็นเข็มแรก แนะนำว่าหลังจากนี้ควรใช้ถุงยางอนามัยร่วมด้วยไปก่อนค่ะ และสังเกตว่าเมื่อใกล้ครบกำหนดวันนัดฉีดยา ประจำเดือนมาหรือไม่ หากไม่มา ควรตรวจหาการตั้งครรภ์ดูด้วยค่ะ